Võistlusjuhend 

Vao rahvasprint 1+1

“Vao Rahvasprint 2006” on Moskvich Liiga sprindikarika V etapp.

Võistlused toimuvad laupäeval, 19. augustil 2006. a Koeru vallas kahel erineval rajal võistlejaile ajavahega ca 30 min. Kaugus kahe raja vahel ca 8,5 km.

Kooskõlastatud EAL Noorte- ja Rahvaspordi Komitees.
Registreeritud EAL-s  nr. 86/RS.

1. VÕISTLUSTE KOHT, AEG, AJAKAVA

1.1. Võistlus toimub 19. augustil 2006. a 
Asukoht: Vao küla (Vao küla, Koeru vald, Järvamaa, Eesti)

1.2. Võistlustrassid:
Vao katse
Raja pikkus: 1950 m
Raja laius: 3-10 m
Rajakate: 980 m kruus, 970 m asfalt (kruusane)
Ervita katse
Raja pikkus: 2600 m
Raja laius: 3-6 m
Rajakate: 500 m kruus, 2000 m asfalt (osaliselt kruusane), 100 m betoon

1.3. Ajakava
1.3.1. Esmaspäeval, 17. juulil 2006. a avaldatakse internetis www.rally.ee  võistlusjuhend. Samal aadressil algab osavõtjate eelregistreerimine.
Registreerimine lõpeb teisipäeval, 15. augustil 2006. a kell 15.00.
1.3.2. Laupäeval, 19. augustil:
08.00-10.45 - mandaat, tehniline kontroll (klassis 2WD Sport 8.00-09.00) asukohaga Vao küla, Järvamaa, Eesti.
11.00 - tutvumine jalgsi ja/või sõites kolonnis turvaauto järel
12.00 - stardib esimene auto esimesele katsele Vaol
12.30 - stardib esimene auto teisele katsele Ervital
20.30 - autasustamine

Võistluste täpne ajakava, stardijärjekord ja info võistluste ametlikul teadetetahvlil (ATT) hooldealas Vaol.

2. KORRALDAJA

2.1. Võistluse korraldab MTÜ Vao Külaselts.

2.2. Ametnikud
Võistluse juht: Väino Liiva, tel 50 62 593
Peaajamõõtja: Arne Ilves, tel 51 01 624
Tehniline kontroll: Ain Vakrõõm, tel 50 18 106
Turvaülem
 Vao katsel: Mait Karu, tel 56 568 873
Ervita katsel: Väino Tippi, tel 51 43 165
 Rajameister: Erki Tuiken, tel 56 670 002
Võistluste sekretär: Ülle Jääger, tel 52 33 365

2.3. Täiendav info:
Peep Kristal, tel 51 04 547
Margus Laanep, tel 56 250 154

3. ARVESTUSKLASSID, VÕISTLUSAUTOD

3.1. Arvestusklassid
3.1.1. ML - Moskvich Liiga 2006. aasta tehnonõuetele vastavad autod
3.1.2. 2VD-A - kuni 1600 cm³ mootori töömahuga kaherattaveolised autod
3.1.3. 2VD-B - üle 1600 cm³ mootori töömahuga kaherattaveolised autod 
3.1.4. 2WD Sport
3.1.5. 4WD
3.1.6. Naised (ainult kaherattaveolised autod)
3.1.7. Noored 16 (J16)
3.1.8. Noored 18 (J18)
3.1.9. Noored 16 vaba (V16)
3.1.10. Noored 18 vaba (V18)

3.2. Võistlusautod 
3.2.1. Võistlusautod peavad vastama EAL Tehnikakomitees 2006. a kinnitatud rahvaralli ja rahvasprindi tehnilistele tingimustele ning selle muudatustele.
3.2.2. Tehnilist kontrolli mitteläbinud võistlusautot starti ei lubata.
3.2.3. Võistlusauto tehnoseisundit ja rehve võib korraldaja kontrollida iga vooru eel, tehnonõuetele mittevastavat autot vooru starti ei lubata.
3.2.4. Rendiautol võistlemine on lubatud ainult eelneval kokkuleppel korraldajate ja rendifirmaga (ei kehti liisingautode kohta).

4. OSAVÕTJAD, KINDLUSTUS

4.1. Võistlustest osavõtjad peavad esitama mandaadis: 
4.1.1. täidetud ja allkirjastatud osavõtuavalduse
4.1.2. kehtiva võistlejakaardi või EAL võistlejalitsentsi
4.1.3. juhiloa
4.1.4. sõiduki registreerimistunnistuse kehtiva tehnoülevaatuse märkega 
4.1.5. sõiduki kasutusõigust tõendava dokumendi
4.1.6. sõiduki kohustusliku liikluskindlustuse poliisi
4.1.7. meeskonna registreerimise avalduse koos esindaja nimetamisega, kui osaletakse võistkondlikus arvestuses

4.2. Starti lubatakse 100 võistlusele eelregistreerunud osavõtjat.

4.3. Lisaregistreerimine kohapeal vabade stardikohtade olemasolul.

4.4. Kui võistlusautoga osaleb kaks võistlejat, tohib võistlussõidu ajal olla nähtaval ainult õige stardinumber. Ülejäänud stardinumbrid tuleb võistlejal sõidu ajaks kinni katta.

5. OSAVÕTUMAKSUD

5.1. Osavõtumaksud  ühe võistleja kohta on järgmised:
Noored kuni 16 a:  500  krooni
Naised: 500 krooni
Ülejäänud klassid: 700 krooni

5.2. Maksud tuleb sooritada korraldaja arvele (ülekandekulud maksjalt) MTÜ Vao Külaselts	221017038831 HANSAPANK  MTÜ Vao Külaselts. 
Selgitus: sihtotstarbeline annetus (võistleja nimi) Vao rahvasprint 2006. 
Ülekandega tasumisel palume võistluse mandaati kaasa võtta maksekorralduse väljatrükk. Osavõtumaks peab olema laekunud korraldaja arveldusarvele enne registreerimise lõppemist (Neljapäev, 17. august 2006. a kell 15.00). 

5.3. Võistlusele hilinenud või mitteilmunud võistlejatele osalustasu ei tagastata.

5.4. Korraldaja tagastab 50% makstud osavõtumaksust võistlejale, kes teatab oma mitteosalemisest kuni 15. august 2006 kirjalikult e-maili aadressile: peep@renek.ee.

5.5. Võistkondlik arvestus
5.5.1. Võistkonna moodustavad  minimaalselt 3 sõitjat. 
5.5.2. Võistkonna registreerimismaks 500 krooni tasuda kohapeal.
5.5.3. Osavõtumaks tasutakse võistluspäeval mandaadis.

6. VÕISTLUSTE KÄIK

6.1. Võistlused viiakse läbi vastavuses rahvasprindi võistlusmäärusele 01.01.2006, rahvaralli ja rahvasprindi tehnilistele tingimustele aastast 2006 ning selle muudatustele ja käesolevate võistlusjuhendite järgi.

6.2. Võistlusrajaga tutvumine on lubatud jalgsi alates kell 11.00 ja  enne võistlus-starte turvaauto järel, liikudes kolonnis.   Reeglite eiramine toob endaga kaasa võistlustelt kõrvaldamise. 

6.3. Stardijärjekord arvestusklasside kaupa vastavalt stardinimekirjale , mis avaldatakse ametlikul teadete tahvlil  hiljemalt 45 min. enne esimese auto starti. Stardijärjekorra määrab korraldaja ning avaldatakse võistluspäeval ametlikul teadetetahvlil. Stardijärjekord muutub ainult katkestajate arvel. 
Korraldaja võib ümber paigutada sõitjaid, kes võistlevad ühe ja sama autoga.

6.4. Stardi-intervall 1 minut.

6.5. Stardisignaal fooriga (stardimärguandeks punaste fooritulede kustumishetk) või lipuga. Start paigalt, töötava mootoriga.

6.6. Valestardi eest karistus 10 sekundit.

6.7. Kui võistleja ei stardi 20 sekundi jooksul, loetakse võistleja katkestanuks antud võistlussõidus.

6.8. Toimub  kolm võistlussõitu kumbagil rajal.  Autos viibib korraga ainult üks võistleja.

6.9. Lõplik tulemus  saadakse  esimese katse kahe parema ja teise katse kahe parema tulemuse aegade liitmisel. 

6.10. Rajatähiste esialgselt kohalt liigutamised fikseeritakse faktikohtunike poolt. iga fikseeritud rikkumise eest, millega lühendati distantsi või saavutati muul moel eelis, lisatakse sõiduvooru ajale 10 karistussekundit. 

7. VASTULAUSED

7.1. Vastulausumise aeg 15 minutit pärast esialgsete tulemuste avaldamist teadetetahvlil. Vastulausumise kautsjon 1000 krooni, auto lahtivõtmisel 3000 krooni.
Võistluste juht hindab vastulause põhjendatust ning vastavalt sellele otsustab, kas vastulause võetakse arutusele või ei.

8. REKLAAM, KLEEBISED

8.1. Korraldaja väljastab võistlusnumbrid ning reklaamkleebised, mis peavad autole jääma võistluste lõpuni. 

8.2. Reklaamist keeldumise korral rahaline trahv 1000 krooni.

8.3. Reklaamid ja võistlusnumbrid peavad olema paigaldatud autole enne tehnilisele komisjonile esitamist.

9. AUTASUSTAMINE

9.1. Iga arvestusklassi kolme parimat  autasustatakse  korraldaja karikaga.

9.2. Parimat võistkonda kahe etapi kokkuvõttes autasustatakse karikaga.

9.3. Võistluste korraldaja koos sponsoritega võib välja panna eriauhindu ning võistlus on avatud eriauhindadele.

9.4. Autasustatavad on kohustatud osalema tseremoonial.

10. MUUD SÄTTED

10.1. Võistlejad peavad jälgima rajal võisteldes ning raja vahetus ümbruses viibides kõiki ohutusnõudeid ning täitma vastuvaidlematult kõiki võistluse ametnike korraldusi. Samuti liikuma võistlusautoga väljaspool võistlusala kiirusega, mis on  määratud liikluseeskirjadega või ajutiste liiklusmärkidega . Nende nõuete eiramise puhul, võib võistluse Peakohtuniku otsusega saada kas võistlus katkestatud või siis viia korrarikkujast võistleja võistlusest eemaldamiseni ning tema võistkonna tulemuse tühistamiseni.

10.2. Võistlussõitude ajad ning muu informatsioon jooksvalt Võistluste Ametlikul Teadetetahvlil.

10.3. Võistluse korraldajal on kooskõlas võistluste peakohtunikuga õigus teha võistluste käigus ja võistluste juhendis kohapeal muudatusi, tulenevalt võistlejate arvust ning arvestades ilmastiku tingimusi ning võistlejate tervislikku seisukorda.

10.4. Kordusstarte võistlejatele ei võimaldata.

10.5. Kõik käesoleva juhendiga määratlemata juhtumid lahendab peakohtunik  kohapeal.

11. VASTUTUS

11.1. Võistluse korraldaja ja EAL ei vastuta võimalike õnnetuste ja nende tagajärgede eest. Iga võistleja osaleb omal vastutusel.